stanford-oval/wikipedia huggingface dataset:
קוריאה הדרומית במשחקים האולימפיים

קוריאה הדרומית משתתפת במשחקים האולימפיים מאז אולימפיאדת לונדון (1948). היא נעדרה מהם מאז רק פעם אחת, כשהצטרפה לחרם שהובילה ארצות הברית על אולימפיאדת מוסקבה (1980) בעקבות הפלישה הסובייטית לאפגניסטן.
לאורך השנים צברו הספורטאים הדרום קוריאנים 287 מדליות, מהן 96 מדליות זהב. הענפים הבולטים ביותר הם קשתות (ענף אותו היא מובילה עם 43 מדליות, בהן 27 מדליות זהב), טאקוונדו (22 מדליות, מהן 12 מדליות זהב, יותר מכל מדינה אחרת), ג'ודו (46 מדליות, בהן 11 מדליות זהב, ההישג השלישי בטיבו אחרי יפן וצרפת), היאבקות (36 מדליות, בהן 11 מדליות זהב) ובדמינטון (20 מדליות, בהן 6 מדליות זהב, ההישג השלישי בטיבו אחרי סין ואינדונזיה).
באולימפיאדות החורף משתתפת קוריאה הדרומית מאז אולימפיאדת סנט מוריץ (1948), והיא השתתפה מאז בכולן, פרט לאולימפיאדת אוסלו (1952). במשחקים אלה צברו הספורטאים הדרום קוריאנים 79 מדליות, בהן 33 מדליות זהב. 53 מהמדליות ו-26 ממדליות הזהב הושגו בהחלקה מהירה במסלול קצר, יותר מכל מדינה אחרת.
משחקי הקיץ האולימפיים נערכו על אדמתה של קוריאה הדרומית פעם אחת, באולימפיאדת סיאול (1988). סיאול הועדפה אז על פני נגויה. פיונגצ'אנג נבחרה לארח את משחקי החורף של 2018, לאחר שמועמדותה גברה על אלו של מינכן ואנסי. הייתה זו הפעם השלישית בה התמודדה על אירוח משחקים אלה. בהתמודדות על אירוח אולימפיאדת החורף של 2010, הפסידה לוונקובר על חודם של 3 קולות. בהתמודדות נוספת, על אירוח המשחקים של 2014 הפסידה לסוצ'י על חודם של 4 קולות.
באולימפיאדת פיונגצ'אנג (2018) בקוריאה הדרומית, הורכבה נבחרת הוקי קרח נשים מספורטאיות מקוריאה הצפונית והדרומית תחת דגל מפת חצי האי כולו והקוד האולימפי "COR".
היסטוריה > 1948 עד 1976

בהופעת הבכורה של קוריאה הדרומית במשחקים, באולימפיאדת לונדון (1948), ייצגו אותה 50 ספורטאים. שניים מהם זכו במדליות ארד: המתאגרף האן סו-אן ומרים המשקולות קים סונג-ג'יפ. נבחרת הכדורגל, שהיה זה לה הטורניר הראשון בו השתתפה, העפילה לשלב רבע הגמר, אך הובסה בו בידי נבחרת שוודיה בתוצאה 12-0, התבוסה הגדולה בתולדותיה. נבחרת הכדורסל העפילה אף היא לשלב רבע הגמר, וסיימה בסופו של דבר במקום השמיני.
באולימפיאדת הלסינקי (1952) שחזרו הקוריאנים את הישגיהם, וזכו בשתי מדליות ארד. קים סונג-ג'יפ שחזר את הישגו מלונדון, והמתאגרף קאנג ג'ונג-הו זכה במדליית הארד השנייה. באולימפיאדת מלבורן (1956) זכה המתאגרף סונג סון-צ'ון במדליית כסף, ומרים המשקולות קים צ'אנג-הוי זכה במדליית ארד. רץ המרתון לי צ'אנג-הון סיים במקום הרביעי.
לאחר שבאולימפיאדת רומא (1960) אף ספורטאי דרום קוריאני לא זכה לעמוד על הפודיום, שלושה דרום קוריאנים עשו זאת באולימפיאדת טוקיו (1964). המתאגרף צ'ונג סין-ג'ו והמתאבק צ'אנג צ'אנג-סון זכו במדליות כסף, ואילו הג'ודוקא קים אוי-טאי זכה במדליית ארד. באולימפיאדת מקסיקו סיטי (1968) זכה המתאגרף ג'י יונג-ג'ו במדליית כסף, ועמיתו צ'אנג קיו-צ'ול זכה במדליית ארד. נבחרת הנשים בכדורעף סיימה במקום החמישי.
באולימפיאדת מינכן (1972) רק ספורטאי דרום קוריאני אחד זכה במדליה, הג'ודוקא או סונג-ליפ, שסיים במקום השני. נבחרת הנשים בכדורעף סיימה במקום הרביעי, לאחר שהפסידה בחצי הגמר לנבחרת יפן, ובמשחק על המקום השלישי הפסידה לנבחרת קוריאה הצפונית. נבחרת הגברים סיימה במקום השביעי. המתאבק יאנג ג'ונג-מו היה הספורטאי הדרום קוריאני הראשון שזכה במדליית זהב אולימפית, באולימפיאדת מונטריאול (1976). שלושה ג'ודאים זכו במדליות אולימפיות במונטריאול - צ'אנג און-קיונג זכה במדליית כסף ופארק יונג-צ'ול וצ'ו ג'אי-קי זכו במדליות ארד. גם המתאבק ג'ון היי-סופ זכה במדליית ארד. נבחרת הנשים בכדורעף זכתה אף היא במדליית ארד, לאחר שגברה על נבחרת הונגריה במשחק על המקום השלישי. נבחרת הגברים סיימה במקום השישי.
היסטוריה > אולימפיאדת לוס אנג'לס (1984)

לאחר שנעדרה מאולימפיאדת מוסקבה, שבה קוריאה הדרומית והשתתפה באולימפיאדת לוס אנג'לס (1984). משחקים אלה, שנערכו ארבע שנים לפני שאירחה את המשחקים בסיאול, סימנו את ראשית דרכה של קוריאה הדרומית כאחת המשלחות החזקות במשחקים. הספורטאים הדרום קוריאנים זכו בלוס אנג'לס ב-19 מדליות, בהן 6 מדליות זהב, וקוריאה הדרומית דורגה במקום העשירי בטבלת המדליות.
הענפים הבולטים ביותר היו ההיאבקות והג'ודו. שבעה מתאבקים דרום קוריאנים זכו במדליות בלוס אנג'לס, ושניים מהם, יו אין-טאק וקים וון-קי זכו במדליות זהב. חמישה ג'ודאים דרום קוריאנים זכו במדליות, וגם בענף זה שניים מהם זכו במדליות זהב, אן ביונג-קון והא היונג-זו. הקשתית סו היאנג-סון הייתה לאישה הדרום קוריאנית הראשונה שזוכה במדליית זהב אולימפית, ובת ארצה קים ג'ין-הו זכתה במדליית ארד באותה תחרות. במדליית הזהב השישית זכה המתאגרף שין ג'ון-סופ.
בענפי הכדור זכו נבחרות הנשים להצלחה. נבחרת הכדורסל זכתה במדליית כסף, לאחר שהפסידה במשחק הגמר לנבחרת ארצות הברית, וגם נבחרת הכדוריד סיימה במקום השני, אחרי נבחרת יוגוסלביה. שתי נבחרות הכדורעף סיימו במקום החמישי.
היסטוריה > אולימפיאדת סיאול (1988)

באולימפיאדה אותה אירחה קוריאה הדרומית זכו ספורטאיה במספר שיא של מדליות, 33, 12 מהן מדליות זהב. הם דורגו במקום הרביעי בטבלת המדליות, הגבוה אי פעם, אחרי ברית המועצות, גרמניה המזרחית וארצות הברית.
הקשתות הקוריאניות שלטו בענף ללא עוררין. קים סו-ניונג זכתה במדליית הזהב, ואנג הי-קיונג זכתה במדליית הכסף, יון יונג-סוק זכתה במדליית הארד, ושלושתן ביחד זכו במדליית הזהב בתחרות הקבוצתית. בין הגברים בלט פארק סונג-סו שזכה במדליית הכסף, והיה שותף לזכייה הקבוצתית במדליית הזהב. ענף נוסף בו בלטו הקוריאנים היה ההיאבקות, עם תשע מדליות, מהן שתי מדליות זהב בהן זכו האן מיונג-וו וקים יונג-נאם.
טניסאי השולחן יו נאם-קיו זכה במדליית זהב בטורניר היחידים, לאחר שגבר על בן ארצו קים קי-טאיק. יו זכה גם במדליית ארד בטורניר הזוגות, יחד עם אן ג'אי-יונג. בטורניר הזוגות לנשים זכו היונג ג'ון-הווה ויאנג יונג-ג'ה במדליית הזהב. שלושה ג'ודאים דרום קוריאנים זכו במדליות, שניים מהם, קים ג'אי-יופ ולי קיונג-קון זכו במדליות זהב. המתאגרפים קים סוואנג-סון ופארק סי-הון זכו אף הם במדליות זהב. זכייתו של פארק, בניצחון בהכרעת שופטים (שלושה מול שניים) על האמריקני רוי ג'ונס ג'וניור הייתה שנויה במחלוקת, ובעקבותיה הושעו שלושת השופטים שהכריעו לטובתו של פארק ושונתה שיטת הניקוד.
הנבחרות הדרום קוריאניות זכו למספר הצלחות גם בענפי הכדור. נבחרת הנשים בכדוריד זכתה במדליית הזהב, לאחר שסיימה במקום הראשון בבית הגמר שכלל גם את נבחרות נורווגיה, ברית המועצות ויוגוסלביה. מקבילתה הגברית זכתה במדליית הכסף, לאחר הפסד לנבחרת ברית המועצות במשחק הגמר. נבחרת הנשים בהוקי שדה זכתה אף היא במדליית הכסף, לאחר שהפסידה במשחק הגמר לנבחרת אוסטרליה.
מדליות נוספות הושגו בהרמת משקולות, ולראשונה גם בקליעה ובהתעמלות.
היסטוריה > אולימפיאדת ברצלונה (1992)

גם באולימפיאדת ברצלונה (1992) הצטיינו הספורטאים הדרום קוריאנים. הם צברו 29 מדליות, בהן 12 מדליות זהב, ודורגו במקום השביעי בטבלת המדליות.
גם במשחקים האלה היו הצלחות בענפי הקשתות וההיאבקות. הקשתית צ'ו יו-ג'ונג זכתה במדליית זהב בטורניר היחידות, וסגניתה הייתה קים סו-ניונג. צ'ו וקים חלקו עם לי און-קיונג את מדליית הזהב בתחרות הקבוצתית. המתאבקים זכו בחמש מדליות, ושניים מהם, פארק ג'אנג-סון ואן האן-בונג זכו במדליות זהב. הבדמינטון הפך לראשונה לענף רשמי במשחקים, וקוריאה הדרומית זכתה בו להצלחה - 4 מדליות, בהן שתי מדליות זהב, בשתי תחרויות הזוגות, לגברים ולנשים. במדליות זהב נוספות זכו הקלעים לי און-צ'ול ויו קאב-סון, הג'ודוקא קים מי-ג'ונג, מרים המשקולות צ'ון ביונג-קוואן ורץ המרתון הוואנג יונג-צ'ו. נבחרת הנשים בכדוריד שבה וזכתה במדליית הזהב לאחר שגברה על נבחרת נורווגיה, בעוד שנבחרת הגברים סיימה במקום השישי. בכל אחת מתחרויות הטניס שולחן זכו ספורטאים דרום קוריאנים במדליית ארד. מדליות נוספות הושגו באגרוף ובהתעמלות.
היסטוריה > אולימפיאדת אטלנטה (1996)

באולימפיאדת אטלנטה (1996) זכו הספורטאים הדרום קוריאנים ב-27 מדליות, בהן 7 מדליות זהב, וקוריאה הדרומית דורגה במקום העשירי בטבלת המדליות.
הענף בו זכו הדרום קוריאנים במספר הרב ביותר של מדליות היה הג'ודו - 8 מדליות, בהן שתי מדליות זהב (ג'ון קי-יונג וצ'ו מין-סון). קים קיונג-ווק ניצחה בקשתות, והייתה שותפה לזכיית הנבחרת בתחרות הקבוצתית. הקשת או קיו-מון זכה במדליית ארד, והיה שותף לזכייה הקבוצתית במדליית הכסף. באנג סו-היון זכתה בתואר האולימפי בבדמינטון, ואילו גיל יונג-אה זכתה במדליית זהב בטורניר הזוגות המעורבים (יחד עם קים דונג-מון) ובמדליית כסף בטורניר הזוגות לנשים (יחד עם ג'אנג היה-אוק). במדליית הזהב השביעית זכה המתאבק סים קוון-הו.
נבחרת הנשים בכדוריד איבדה את תוארה, אך זכתה במדליית הכסף, לאחר שהפסידה לנבחרת דנמרק. גם נבחרת הנשים בהוקי שדה זכתה במדליית כסף, לאחר הפסד לנבחרת אוסטרליה. מדליות נוספות הושגו באגרוף, התעמלות וטניס שולחן.
היסטוריה > אולימפיאדת סידני (2000)

באולימפיאדת סידני (2000) הגיעה המשלחת הדרום קוריאנית להישג דומה - 28 מדליות, בהן 8 מדליות זהב.
הטאקוונדו, אמנות הלחימה הקוריאנית המסורתית, היה לראשונה ענף רשמי במשחקים. אף שהדרום קוריאנים צברו את המספר הרב ביותר של מדליות, לא הייתה לקוריאה הדרומית שליטה מוחלטת בענף, ולוחמי הטאקוונדו שייצגו אותה הסתפקו ב-4 מדליות, בהן 3 מדליות זהב (קים קיונג-הון, ג'ונג ג'אי-און ולי סון-הי) מתוך 8 אפשריות.
בקשתות הפגינה המשלחת הדרום קוריאנית שליטה בולטת יותר. יון מי-ג'ין, קים נאם-סון וקים סו-ניונג זכו בשלוש המדליות בתחרות הנשים, וגם היו שותפות לזכייה הקבוצתית במדליית הזהב. גם הגברים זכו בתואר הקבוצתי. בשתי מדליות הזהב הנותרות זכו המתאבק סים קוון-הו, ששמר על תוארו מאטלנטה, והסייף קים יונג-הו.
בענפי הכדור בלטו הפעם נבחרות הגברים. נבחרת ההוקי שדה זכתה במדליית הכסף, לאחר שהפסידה במשחק הגמר לנבחרת הולנד. נבחרת הבייסבול זכתה במדליית הארד לאחר שהפסידה בחצי הגמר לארצות הברית וגברה על יפן במשחק על המקום השלישי. נבחרת הנשים בכדורסל סיימה במקום הרביעי, לאחר שהפסידה בחצי הגמר לארצות הברית, ובמשחק על המקום השלישי הפסידה לנבחרת ברזיל.
ענפים נוספים בהם זכו ספורטאים דרום קוריאנים במדליות היו ג'ודו, בדמינטון, התעמלות, קליעה וטניס שולחן.
היסטוריה > אולימפיאדת אתונה (2004)

באולימפיאדת אתונה (2004) עלו הישגיהם של הדרום קוריאנים ל-30 מדליות, בהן 9 מדליות זהב, והם דורגו במקום התשיעי בטבלת המדליות. בטקס הפתיחה של המשחקים צעדו הספורטאים הדרום קוריאנים יחד עם הספורטאים מקוריאה הצפונית ונשאו את דגל האיחוד הקוריאני, כאקט סימבולי של פיוס.
הקשתית פארק סונג-היון זכתה במדליית הזהב, וסגניתה הייתה לי סונג-ג'ין. שתיהן זכו גם בתואר הקבוצתי, יחד עם יון מי-ג'ין. גם הגברים זכו פעם נוספת בתואר הקבוצתי. ארבעה לוחמי טאקוונדו זכו במדליות, שניים מהם, מון דאי-סונג וג'אנג ג'י-וון, זכו במדליות זהב. בארבע מדליות הזהב הנותרות זכו שחקני הבדמינטון קים דונג-מון והא טאי-קוון (בטורניר הזוגות לגברים), הג'ודוקא לי וון-הי, המתאבק ג'ונג ג'י-היון וטניסאי השולחן ריו סונג מין.
שני מתעמלים קוריאנים סיימו במקומות השני והשלישי בקרב-רב, קים דיי-און ויאנג טאי-יונג. תחרויות הקרב-רב במשחקים אלה נערכו בצלה של שערוריית שיפוט. אחד האלמנטים בתרגיל המקבילים של יאנג נרשם בטעות כתרגיל פשוט יותר, ולפיכך ציונו ההתחלתי של יאנג היה 9.9 במקום 10, ובסופו של דבר קיבל את הציון 9.712. לו היה הציון ההתחלתי שלו 10, היה מסיים בציון 9.812, וזוכה במדליית הזהב במקום האמריקני פול האם שזכה בה. הוועד האולימפי הקוריאני ערער על התוצאות, ואף שההתאחדות הבינלאומית להתעמלות קבעה שיש צדק בדברים והשעתה שלושה מהשופטים, היא פסקה כי מאוחר מדי כדי לשנות את התוצאות. הוועד האולימפי הבינלאומי סירב להתערב בהחלטת ההתאחדות, מאחר שאין מדובר בטעות מכוונת. ההתאחדות האמריקנית מצדה, סירבה להצעה שהאם יעניק ליאנג את מדליית הזהב שלו מרצונו. בהמשך, דחה גם בית הדין לבוררות בספורט את ערעור הקוריאנים.
נבחרת הנשים בכדוריד חזרה לצמרת, וזכתה שוב במדליית כסף, לאחר שגברה בחצי הגמר על נבחרת צרפת והפסידה במשחק הגמר לנבחרת דנמרק. נבחרת הגברים בכדוריד סיימה במקום השמיני, כמו גם נבחרת הגברים בהוקי שדה. נבחרת הנשים בהוקי שדה סיימה במקום השביעי. נבחרת הנשים בכדורעף הודחה בשלב רבע הגמר בידי נבחרת רוסיה, ונבחרת הגברים בכדורגל הודחה באותו שלב בידי נבחרת פרגוואי.
מדליות נוספות הושגו בקליעה, הרמת משקולות ואגרוף.
היסטוריה > אולימפיאדת בייג'ינג (2008)

לקראת אולימפיאדת בייג'ינג (2008) ניהלו הוועדים האולימפיים של קוריאה הדרומית וקוריאה הצפונית משא ומתן במטרה לשלוח משלחת משותפת למשחקים. בסופו של דבר נכשלו המגעים, בשל מחלוקות על הרכב המשלחת. קוריאה הצפונית דרשה כי החלוקה בין המדינות תהיה יחסית, בעוד שקוריאה הדרומית חששה שהדבר יבוא על חשבון ספורטאים דרום קוריאנים שהישגיהם טובים יותר משל חבריהם מהצפון. במשחקים עצמם זכו הספורטאים הדרום קוריאנים ב-31 מדליות, ב-14 ענפים שונים, בהן מספר שיא של 13 מדליות זהב. קוריאה הדרומית דורגה במקום השביעי בטבלת המדליות.
ארבעה לוחמי טאקוונדו דרום קוריאנים זכו במדליות זהב בבייג'ינג: סון טאי-ג'ין, צ'ה דונג-מין, לים סו-ג'ונג והוואנג קיונג-סון. שתי נבחרות הקשתות שמרו על תואריהן, אך לראשונה אף קשת דרום קוריאני לא זכה בתואר ליחידים. פארק קיונג-מו זכה במדליית הכסף בתחרות הגברים, ופארק סונג-היון זכתה בתחרות הנשים. שחקני הבדמינטון לי יונג-דאי ולי היו-ג'ונג זכו במדליית הזהב בתחרות הזוגות המעורבים. לי היו-ג'ונג זכתה גם במדליית הכסף בתחרות הזוגות לנשים, עם לי קיונג-וון.
ספורטאים דרום קוריאנים נוספים שזכו במדליות זהב בבייג'ינג כללו את מרימי המשקולות ג'אנג מי-ראן וסה ג'אי-היוק, הג'ודוקא צ'וי מין-הו, הקלע ג'ין ג'ונג-או, שניצח בירי מ-50 מטר באקדח וזכה גם במדליית כסף בירי מ-10 מ' באקדח אוויר. השחיין פארק טאי-הוואן שבר את שיא אסיה כשניצח במשחה ל-400 מטר חופשי (3:41.86 דקות). פארק גם זכה במדליית הכסף במשחה ל-200 מטר חופשי, שגם בו שבר את שיא אסיה (1:44.85 דקות). מדליות נוספות הושגו בהתעמלות, סיף, טניס שולחן, אגרוף והיאבקות.
נבחרת הבייסבול סיימה את משחקיה ללא הפסד, וזכתה במדליית הזהב לאחר ניצחון על נבחרת קובה. נבחרת הנשים בכדוריד זכתה במדליית הארד, לאחר שהפסידה בחצי הגמר לנבחרת נורווגיה, וגברה על נבחרת הונגריה במשחק על המקום השלישי. נבחרת הנשים בכדורסל הודחה בשלב רבע הגמר בידי נבחרת ארצות הברית.
היסטוריה > אולימפיאדת ריו דה ז'ניירו (2016)

באולימפיאדת ריו דה ז'ניירו (2016) ירדו הישגי הקוריאנים ל-21 מדליות, מהן 9 מדליות זהב, ההישג הנמוך ביותר של המשלחת מאז 1984.
בקשתות זכו הקוריאנים בכל ארבע מדליות הזהב האפשריות. קים בון-צ'ן ניצח בטורניר הגברים, והיה שותף לזכייתה של הנבחרת בטורניר הקבוצתי. חברו לנבחרת, לי סונג-יון הודח בשלב רבע הגמר. חבר הנבחרת השלישי, קים וו-ג'ין היה הספורטאי הראשון, בכלל הענפים, שקבע שיא עולם בריו (700 נקודות), בשלב הדירוג, אך הודח כבר בסיבוב השני. בטורניר הנשים ניצחה צ'אנג היה-ג'ין. בחצי הגמר גברה על האלופה היוצאת, קי בו-בה, וזו זכתה במדליית ארד. קשתית שלישית, צ'וי מי-סון הודחה בשלב רבע הגמר, ושלושתן זכו יחד במדליית זהב בתחרות הקבוצתית.
חמישה לוחמי טאקוונדו דרום קוריאנים השתתפו במשחקים, וחמשתם זכו במדליות. שתים הנשים, קים סו-הוי ואוה היה-רי, זכו במדליות זהב, ושלושת הגברים, קים טה-הון לי דה-הון וצ'ה דונג-מין, זכו במדליות ארד. הקלע ג'ין ג'ונג-אוה זכה במדליית זהב שלישית ברציפות בירי באקדח, עם שיא אולימפי חדש (193.7 נקודות). בנוסף, סיים במקום החמישי בירי באקדח אוויר. קים ג'ונג-היון זכה במדליית כסף בירי בשכיבה והאם סונג-וו סיים במקום הרביעי בירי באקדח. סייף הדקר פארק סאנג-יונג זכה במדליית זהב וסיים במקום החמישי עם הנבחרת. סייף החרב קים ג'ונג-הוואן זכה במדליית ארד. בטורניר הנשים סיימה נבחרת החרב במקום החמישי ונבחרת הדקר במקום השישי, וסייפת הדקר צ'וי אין-ג'ונג הודחה בשלב רבע הגמר. אינבה פארק הוכתרה לאלופה האולימפית הראשונה בגולף מזה 116 שנים. באותו טורניר סיימה איימי יאנג במקום הרביעי.
בג'ודו זכו הקוריאנים בשלוש מדליות. אצל הגברים זכה אן באול במדליית כסף, גוואק דונג-האן זכה במדליית ארד, וקים וון-ג'ין סיים במקום השביעי. אצל הנשים זכתה ג'ונג בו-קיונג במדליית כסף וקים מין-ג'ונג סיימה במקום החמישי. מרימת המשקולות יון ג'ין-הי זכתה במדליית ארד, לי הוי-סול סיימה במקום החמישי וסון יונג-הי סיימה במקום השישי. המתאבק קים היון-וו איבד את תוארו, אך זכה במדליית ארד, וריו האן-סו סיים במקום החמישי. בבדמינטון, רק ג'ון קיונג-און ושין סונג-צ'אן זכו במדליית ארד, בטורניר הזוגות לנשים. ביתר הטורנירים לא הצליחו הקוריאנים לעבור את שלב רבע הגמר.
נבחרת הכדורגל סיימה את שלב המוקדמות בראש הבית, אך הודחה בשלב רבע הגמר בידי נבחרת הונדורס. נבחרת הנשים בכדורעף הודחה אף היא בשלב רבע הגמר, בידי הולנד. נבחרת הגברים בטניס שולחן סיימה במקום הרביעי ונבחרת הנשים הודחה בשלב רבע הגמר. המתעמלת האמנותית סון יון-ג'ה סיימה במקום הרביעי ורוכבת האופניים לי היה-ג'ין סיימה במקום השמיני בקיירין. השחיין פארק טאי-הוואן לא הצליח לעבור את שלב המוקדמות באף אחד מהמשחים בהם השתתף.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

שחקן הבדמינטון לי יונג-דאי, שזכה במדליית זהב בטורניר הזוגות המעורבים בבייג'ינג, ובמדליית ארד בלונדון
הסייף ג'ונג ג'ין-סון, שזכה במדליית ארד בלונדון
ראו גם

קוריאה הדרומית במשחקים הפאראלימפיים
קוריאה הדרומית במשחקים האולימפיים לנוער
הערות שוליים

↑  אילן הלפרין, דר' קוריאה: ניצחון על ברזיל - ונבטל השירות צבאי, באתר ynet, 6 באוגוסט 2012
↑  קוריאה הדרומית: הניף שלט פוליטי, ולא יקבל מדליה, באתר וואלה, 11 באוגוסט 2012
1 2  "Medals by Games" [מדליות לפי משחקים]. Olympic Analytics (באנגלית). נבדק ב-17 במאי 2022. {{cite web}}:  (עזרה)תחזוקה - ציטוט: url-status (link)
1 2  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-17 במאי 2022. {{cite web}}:  (עזרה)תחזוקה - ציטוט: url-status (link)
הלפיד האולימפי באצטדיון האולימפי בסיאול
משחק בין נבחרות הכדוריד של קוריאה הדרומית וארצות הברית באולימפיאדת סיאול
לי סונג-יופ, שחקן נבחרת קוריאה הדרומית בבייסבול, שזכתה במדליית ארד בסידני ובמדליית זהב בבייג'ינג
הקשת פארק קיונג-מו, שזכה ב-3 מדליות באתונה ובבייג'ינג
השחיין פארק טאי-הוואן שזכה בארבע מדליות בבייג'ינג ובלונדון
המתאבק קים היון-וו חוגג את זכייתו במדליית הזהב בלונדון. קים זכה גם במדליית ארד בריו.
שחקנית הגולף אינבה פארק, האלופה האולימפית בריו
הקשתית צ'אנג היה-ג'ין, זוכת מדליית הזהב בריו
המשלחת הדרום קוריאנית בטקס הפתיחה של אולימפיאדת ונקובר
מו טאי בום, שזכה במדליית זהב ובמדליית כסף בהחלקה מהירה במסלול קצר באולימפיאדת ונקובר
המחליקה האומנותית קים יו-נה, עם מדליית הזהב בה זכתה בוונקובר
ג'ונתן קייק

| --- | --- |
אין תמונה חופשית
 לידה:  31 באוגוסט 1967 (בן 57) וורת'ינג, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1992 
 מקום לימודים:  אוניברסיטת קיימברידג'  קורפוס כריסטי קולג', קיימברידג' 
 בן או בת זוג:  ג'וליאן ניקולסון (2004–?) 
 פרסים והוקרה:  פרס עולם התיאטרון (2003) 
 פרופיל ב-IMDb
 
ג'ונתן ג'יימס קייק (באנגלית: Jonathan James Cake; נולד ב-31 באוגוסט 1967) הוא שחקן אנגלי המופיע במגוון תוכניות טלוויזיה וסרטי קולנוע. הוא שיחק בתפקיד ג'ק פאוול במיני-סדרה "רבקה" (1997), גילם את אוסוואלד מוסלי במיני-סדרה "מוסלי" (1997), בתפקיד יפת בסרט הטלוויזיה של NBC "תיבת נוח" (1999), גילם את טירנוס במיני-סדרה "אימפריה" (2005), הופיע בדמות קול ברקר בתוכנית הטלוויזיה "צ'אק", ואת הבלש צ'אק ואנס בסדרת הדרמה של ABC "עקרות בית נואשות" (2011–2012).
ביוגרפיה

קייק נולד בעיר וורת'ינג שבמחוז סאסקס. הוא הצעיר במשפחה בת שלושה בנים. כשהיה בן ארבע הוזמן לעלות על הבמה במופע פנטומימה מסורתי בריטי לילדים. חשיפה זו הציתה בו את התעניינות במשחק. בגיל שמונה החל ללמוד שיעורי דרמה ולהשתתף בהצגות. בגיל העשרה יצא לסיור הופעות עם להקת התיאטרון הלאומי לנוער. קייק למד אנגלית באוניברסיטת קיימברידג'. באוניברסיטה הוא היה שחקן רגבי. ב-1989 סיים את לימודי התואר. אחר כך למד משחק שנתיים בבית הספר של תיאטרון בריסטול אולד ויק ועם הלהקה השייקספירית המלכותית.
קריירה > חיים אישיים

ב-24 בספטמבר 2004 התחתן קייק עם השחקנית האמריקאית ג'וליאן ניקולסון באיטליה. לבני הזוג נולדו שני ילדים, בנם הבכור נולד בספטמבר 2007, ובתם נולדה באפריל 2009. קודם לכן היה קייק מאורס לשחקנית הבריטית אוליביה ויליאמס, איתה היה במערכת יחסים במשך שבע שנים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | הנערה | The Girl | נד רידלי | סרט טלוויזיה |
| 1996 | הדיירת מאחוזת ויילדפל | The Tenant of Wildfell Hall | ראלף הטרסלי | מיני-סדרה |
| 1997 | רבקה | Rebecca | ג'ק פאוול | מיני-סדרה |
| 1997 | ג'ונתן קריק | Jonathan Creek | פרופסור היפי | בפרק "No Trace of Tracy" |
| 1997 |  | A Dance to the Music of Time | פיט טמפלר | בפרקים: "The War",‏ "The Thirties" ו-"'The Twenties |
| 1998 | מוסלי | Mosley | אוסוואלד מוסלי | סדרת טלוויזיה - תפקיד ראשי |
| 1998 |  | Diamond Girl | ריגן מונטנה | סרט טלוויזיה |
| 1998 |  | The Jump | ג'ורג' ברונוס | עונה ראשונה |
| 1999 | תיבת נוח | Noah's Ark | יפת | סרט טלוויזיה |
| 1999 |  | The Bench | ויין | סרט טלוויזיה |
| 2002 |  | The Swap | צ'ארלס אנדרסון | סדרת טלוויזיה (2 פרקים) |
| 2002 |  | The American Embassy | ג'ק ולינגטון |  |
| 2003 | מתוך האפר | Out of the Ashes | יוזף מנגלה | סרט טלוויזיה |
| 2003 |  | Riverworld | לוסיוס דומיטוס אהנוברבוס | סרט טלוויזיה; פיילוט |
| 2004 | פוארו | Agatha Christie's Poirot | ג'ון כריסטו | בפרק "The Hollow" |
| 2005 | אימפריה | Empire | טירנוס | סדרת טלוויזיה (6 פרקים) |
| 2006–2007 |  | Six Degrees | רוי | סדרת טלוויזיה (5 פרקים) |
| 2007 | ניצבים | Extras | סטיב שרווד | בפרק "Sir Ian Mckellen" |
| 2008 | חוק וסדר: כוונה פלילית | Law & Order: Criminal Intent | קולין לדג'ר | בפרק "Last Rites" ו-"Neighborhood Watch |
| 2009 | צ'אק | Chuck | קול בארקר | סדרת טלוויזיה (2 פרקים) |
| 2009 | חוק וסדר | Law & Order | מרקוס וול | בפרק "For the Defense" ו-"Boy Gone Astray" |
| 2011–2012 | עקרות בית נואשות | Desperate Housewives | צ'אק ואנס | סדרת טלוויזיה (12 פרקים) |
| 2011 | ריזולי ואיילס | Rizzoli & Isles | איאן | סדרת טלוויזיה (פרק אחד) |
| 2012 | ההריגה | The Killing | דייוויד ריינר | בפרק "Sayonara, Hiawatha" |
| 2013 |  | Death in Paradise | דניאל מורגן | סדרת טלוויזיה (פרק אחד) |
| 2016 | חוק וסדר: מדור מיוחד | Law and Order Special Victims Unit | מונסיניור מולרגן | סדרת טלוויזיה (פרק אחד) |
| 2016 |  | Camping | אדם |  |
| 2016–2017 | הרומן | The Affair | פורקאט | עונה שלישית |
| 2018 | אגדות המחר | Legends of Tomorrow | אדוארד "בלאקבירד" | 2 פרקים |
| 2018 | אריות הים | SEAL Team | אלן קאטר | סדרת טלוויזיה; עונה ראשונה |
| 2022 | חמישה ימים בממוריאל | Five Days at Memorial | וינס פו | מיני-סדרה |
| 2024 |  | Protection | ג'ון גיבסון | 4 פרקים |
הערות שוליים

↑  Profile at FilmReference.com, March 29, 2011.
↑  Jonathan Cake PROFILE
↑  Yeap, Sue (1 בדצמבר 2005). "Icing on Cake's career". The Age. Melbourne. נבדק ב-25 במאי 2011. {{cite news}}:  (עזרה)
↑  Costa, Maddy (9 בינואר 2008). "Maddy Costa talks to actor Olivia Williams". The Guardian. London. {{cite news}}:  (עזרה)
| --- | --- |
בקרת זהויות :  BNE: XX5164857  BnF: cb14671840w (data)  GND: 1036272281  ISNI: 0000 0000 4850 5893  LCCN: no2006063373  NTA: 336273991  SUDOC: 132349191  VIAF: 24355054   WorldCat (עם VIAF): 24355054
אליפות צרפת הפתוחה 2008

| --- | --- |

פרסי התחרות
 ענף:  טניס 
 תקופת התחרות:  2008 
 מספר תחרות:  112 
 כספי זכייה:  9.711 מיליון $
 אצטדיון:  אצטדיון רולאן גארוס
 זוכה:  גברים:רפאל נדאל (ספרד) נשים:אנה איבנוביץ' (סרביה) זוגות גברים:בלו קואבה (אורוגוואי)/לואיס אורנה (פרו) זוגות נשים:אנבל מדינה גאריגס/וירחיניה רואנו פסקואל (ספרד) זוגות מעורבים:ויקטוריה אזרנקה (בלארוס)/בוב בריאן (ארצות הברית)
 
 → אליפות צרפת הפתוחה 2007 אליפות צרפת הפתוחה 2009 ← 
 
אליפות צרפת הפתוחה 2008 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-25 במאי והסתיימו ב-8 ביוני. זו הייתה האליפות ה-107 מאז ייסודה.
בתחרות הגברים רפאל נדאל זכה בפעם הרביעית ברציפות (לראשונה מאז ביורן בורג בשנים 1978-1981).
הפרסים

סך הפרסים היה 9.711 מיליון $ (הוענק ביורו).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
בוב בריאן ומייק בריאן (ארצות הברית ארצות הברית), מנצחי תחרות 2003, הודחו ברבע הגמר
דניאל נסטור (קנדה קנדה) וננד זימוניץ' (סרביה ומונטנגרו סרביה ומונטנגרו), הפסידו במשחק הגמר
אנדי רם ויוני ארליך (ישראל ישראל), הודחו בסיבוב השלישי
מאהש בהופאטי (הודו הודו) מארק נוולס (איי בהאמה איי בהאמה), הודחו בסיבוב הראשון
סימון אספלין (שוודיה שוודיה) ויוליאן נובל (אוסטריה אוסטריה), הודחו בסיבוב השלישי
מרטין דם ופאבל ויזנר (צ'כיה צ'כיה), הודחו בסיבוב הראשון
ארנו קלמן ומיכאל לודרה (צרפת צרפת), הודחו בסיבוב הראשון
יונס ביורקמן (שוודיה שוודיה) וקווין אולייט (זימבבואה זימבבואה), הודחו ברבע הגמר
לוקאש דלוחי (צ'כיה צ'כיה) ולאנדר פאיס (הודו הודו), הודחו בסיבוב השלישי
ג'ף קוצי ווסלי מודי (דרום אפריקה דרום אפריקה), הודחו בסיבוב השני
מריוש פירסטנברג ומרצ'ין מטקובסקי (פולין פולין), הודחו בסיבוב השני
מקס מירני (בלארוס בלארוס) וג'יימי מארי (בריטניה בריטניה), הודחו בסיבוב הראשון
פרנטישק צ'רמאק (צ'כיה צ'כיה) וג'ורדן קר (אוסטרליה אוסטרליה), הודחו בסיבוב השני
מרסלו מלו ואנדרה סה (ברזיל ברזיל), הודחו בסיבוב השני
כריסטופר קאס (גרמניה גרמניה) ורוחיר ואסן (הולנד הולנד), הודחו בסיבוב השני
ז'וליין בנטו וניקולה מאי (צרפת צרפת) לא השתתפו בתחרות
מנצחי תחרות 2007 מארק נוולס (איי בהאמה איי בהאמה) ודניאל נסטור (קנדה קנדה) השתתפו בתחרות אך עם פרטנרים אחרים. במשחק הגמר הזוג הלא מדורג פבלו קואבה (אורוגוואי אורוגוואי) ולואיס אורנה (פרו פרו) נפגשו עם דניאל נסטור (קנדה קנדה) וננד זימוניץ' (סרביה ומונטנגרו סרביה ומונטנגרו) וניצחו ב-2 מערכות.